钦定古今图书集成/理学汇编/学行典/第133卷 > 朱子大全集 > 《答潘谦之》
## 钦定古今图书集成/理学汇编/学行典/第133卷 > 朱子大全集 > 《答潘谦之》

“章句中以学知利行为仁，困知勉行为勇，窃恐未尽乎仁勇之德也。” 夫仁者安仁，固不容以利行为言。知仁勇皆谓之达德，则勇固通上下而言也，不可专以困知勉行者目之。以某观之，“三知” “三行” 云者，所以总言达道达德之在人，其气质虽有不同，而及其至之则一也。“三近” 云者，言人未至乎达德而求至之者，其用功当如是也。似不必以三知三行分知仁勇如何。

此等处且虚心看到“并行不悖”处乃佳。